पाएं अपने शहर की ताज़ा ख़बरें और फ्री ई-पेपरडाउनलोड करें
जिले के आसकंद्रा गांव में 10 दिन पहले एक युवक की मौत के मामले में पुलिस ने कब्र खाेदकर शव निकाला और उसका पाेस्टमार्टम कराया। पुलिस के अनुसार भोमराज निवासी आसकंद्रा ने रिपाेर्ट दर्ज कराई कि उसके भाई हीरालाल (29) पुत्र मुकेश कुमार की उसकी पत्नी पारले ने ही अपने भाई जितेन्द्र के साथ मिलकर हत्या कर दी।
हीरालाल की पत्नी पारले 25 अप्रैल को दिन में लगभग पौने चार बजे अपने भाई जितेन्द्र उर्फ अनूप के साथ पीहर से आसकंद्रा आई थी। पत्नी ने जहरीला पदार्था खिलाकर भाई की हत्या कर दी। नाचना पुलिस ने मुकदमा दर्ज कर शव को कब्र से बाहर निकाल कर बारीकी से जांच कर पोस्टमार्टम करवाया।
करीब 10 दिन पूर्व का मामला है, मृतक के भाई ने लिखित में रिपोर्ट दी जिस पर मुकदमा दर्ज किया गया। इस मामले में जांच करते हुए मेडिकल बोर्ड का गठन किया गया वहीं पोकरण तहसीलदार बंटी सिंह और नाचना डीएसपी हुकमाराम विश्नोई की देखरेख में आज शव का पोस्टमार्टम कराया गया और आगे की जांच जारी है। -रमेश ढाका, थाना प्रभारी, नाचना
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn